
Weyses samling af trestemmige sange er et af hans sidste — og et af
hans allerbedste værker. Det er forbavsende lidt kendt, der må
eksistere meget få eksemplarer af det. I midt lange liv har jeg kun et
par gange truffet afskrifter af ganske få af sangene, og først for
nylig er jeg stødt paa selve værket. Det fandtes i afdøde komponist
Barnekows efterladte musiksamling. Jeg blev så begeistret over det, at
jeg straks opfordrede Barnekows dattersøn, den unge organist P.
Hamburger, til at udgive det.

Vi har her Weyse i hans allerbedste skikkelse. Først i forholdet mellem
ord og musik. Når Weyse er bedst, — tænk på morgon- og aftensangene —
mærker man altid, at ordene ikke har været ham bare en anledning til at
komponere smuk musik, nej, han elsker dem, han vil med sine melodier,
som er vokset lige ud af ordene, sætte dem i den rigtige belysning,
hjælpe dem til at komme helt til deres ret, med alt, hvad de
indeholder. Derfor finder man hos ham, mere end hos de fleste, den
forbavsende „tætte forening af ord og toner“, derfor kan han, bedre end
de fleste, give hver digter sit.

Dernæst i den fine, inderlige og dybe følelse, der udadtil gør sig så
lidt gældende, så lidt vil „præsentere sig“. Det er denne egenskab, som
her gjort Weyses sange til de særlig danske.

Endelig i det udmærkede arbejde. Weyse hører i denne henseende endnu
til den klassiske periode. Han har ikke den romantiske opfattelse af
geniet, af hvem man, fordi han er dumpet ned fra himlen, ikke kræver,
at han tager det så nøje med enkelthederne; kan han blot antyde sine
geniale indfald, gør det ikke så meget, om han sjusker lidt, om han
ikke står så farlig fast på jorden. Weyse derimod føler sig forpligtet
overfor opgaven, som han i trofasthed udarbejder, så at hver enkelthed
stemmes ind i helheden, sådan, at det der skal siges, for alvor kan
blive sagt.

Enkelte af sangene er andetsteds fra kendt, men ikke i deres rette
skikkelse. Således „Natten er så stille“, der er optaget i de nyere
udgaver af romancerne og her forsynet med et klaverakkompagnement, der
skal være i Weyses stil; enhver kender af denne stil hører med lethed,
at det er uægte, — man gør ikke sådan hans gode arbejde efter.

Nu, da vi endelig igen har disse sange, sådan som de er fra Weyses
hånd, bør de indtage den plads, der tilkommer dem: intet dansk hjem,
der giver sig af med musik, kan være bekendt ikke at eje dem og kende
dem, ingen dansk skole kan undlade at bruge dem ved undervisningen. Vi
må være klare på. at vi i dem har en af vore fineste og skønneste
danske musikskatte.

Th. Laub.

Nr. 1. Barcarole.

1. Natten er saa stille, Luften er saa klar, Duggens Perler trille,
Maanens Straaler spille hen ad Søens Glar.

2. Bølgens Melodier vugge Hjertet ind; Suk og Klage tier. Vindens Pust
befrier det betyngde Sind.

J. L. Heiberg.

Nr. 2. Til de Døde.

1. Sover sødt i hellig Fred! Sover
sødt i hellig Fred! Blomsten sig om Graven slynger, liden Fugl i Linden
synger, Maanen ser saa venligt ned. Sover sødt i hellig Fred!

2. |: Sover sødt i hellig Fred! :| Blomsten vissner, Løvet falder,
Høstens Storm Naturen kalder Til den dybe Hvile ned. Sover sødt i
hellig Fred!

3. |: Sover sødt i hellig Fred! :| Alt, hvad over Eder bølger, Tidligt
eller sildigt følger Til den dybe Hvile ned. Sover sødt i hellig Fred!

Schack Staffeldt.Nr. 3. Romance af Syvsoverdagen.

1. Konning Volmer drager afsted paa Jagt, hannem følge hundrede Svende;
Duggen har sig paa Marken lagt Skoven lufter sin grønne Pragt, forkølig
Hilsen at sende. Kongen er bedrøvet, Kongen er tavs. Kongen er
bedrøvet, Kongen er tavs.

2. Koningen Volmer drager ad lønlig Sti Under Løvet, som skygger
foroven. Tyst ham svæver en Skygge forbi, Følge ham vil, han naar det
Fri, — Men Skyggen svinder i Skoven. |: Kongen er bedrøvet, Kongen er
tavs. :|

3. Konning Volmer vandrer ved Søens Bred, Hvor i Sivene Skummet bruser.
Nærved hører han kendte Fjed, Vender sig snelt, — kun et øde Sted Han
øjner, hvor Vinden suser. |: Kongen er bedrøvet, Kongen er tavs. :|

4. Konning Volmer vanker i Rosenslund Under Aftenens Rose paa Himlen,
Blomsten ham dufter fra Kalkens Bund; Kommer han atter ved natlig
Stund, Da lyser ham Stjernevrimlen. |: Kongen er bedrøvet, Kongen er
tavs. :|

5. Det er tungt, naar Hjerterne skilles ad, Som da Volmer skiltes fra
Tove! Trøst ej findes i Rosens Blad, Stjernernes Glimten, Duggens Bad,
Hvad hjælper de grønne Skove? |: Kongen er bedrøvet, Kongen er tavs. :|

J. L. Heiberg.Nr. 4. Sang af Debatten i Politivennen.

1. Vinden vifter, Løvet skælver, Trædet drysser sine Dun; og den klare
Himmel hvælver over os et

2. Lad os lytte! hør de synge! Sangen gennem Løvet naar! Søndagsklædt
en munter Klynge nede fjernt paa[1.] blaat Paulun. Gjennem Luftens
milde Strømme synker Varmen sagte ned; og Naturen som i Drømme er
fordybet i sin Fred.

[2.] Vejen gaar. Helligdagen aarle henter Byebs Folk til Skovens Hjem,
og i Søndagsklæder venter Eng og Mark og Skov paa dem.

H. Hertz.Nr. 5. Liden Kirsten, Romance.

1. De Bølger ruller saa tungt afsted, Liden Kirsten stander ved Havets
Bred. Hun stirrer saa dybt i Bølgen blaa for atse, hvad aldrig hun
forhen saa. Alt i de kølige Bølger. Alt i de kølige Bølger.

2. „Ak, var det dog sandt, hvad min Fader har sagt! Der lever i Havet
en ukendt Magt De bygge og bo i den dybe Grund, De leve saa trygt paa
Havets Bund, |: Alt i de kølige Bølger. :|

3. Der stander en Borg, saa vid, saa stor Og Himlen er som et
Sølverflor, Og Sol og Maane af røde Gukd Og Marken af tusinde Perler
fuld |: Alt i de kølige Bølger. :|

4. Et Væsen bor i den dybe Borg, Der kender, som jeg, til Fryd og Sorg,
Et Menneskehjerte slaar i dets Bryst, Det føler en evig vekslende Lyst
|: Alt i de kølige Bølger. :|

5. Og om den Havmand saa meget ved, Saa kender han ogsaa til Kærlighed,
Da har han sagtens elsket engang Og stillet sin Længsel ved Harpens
Klang? |: Alt i de kølige Bølger. :|

6. Du Havmand! vær mig da god og huld, Jeg bliver, jag bliver saa
længselsfuld. Mit Hjerte føler en ukendt Ild, Den brænder saa stærk,
jeg slukke den vil |: Alt i de kølige Bølger. :|

7. Liden Kirsten synker paa Havets Bund; Men Havmanden kysser den
Rosenmund Han aabner hende sin vaade Favn, Hun nævner sagte sin
Frelsers Navn |: Alt i de kølige Bølger. :|

J. L. Heiberg.Nr. 6. Barcarole.

1. Lette Bølge! naar de blaaner, gennemsigtig lys og klar, Himlens
Farveskær du laaner, selv du ingen Farve har. Himlen

2. Bølge! hvor du klarest rinder, spejles Himlen i dit Bad: ak! din
Længsel Hjertet minder om, hvad Skæbnen skiller ad. Hjerte![1.] ej,
kund Himlens Billed hviler i den dybe Favn, aldrig er den Længsel
stillet, den er evig, den er evig, som dit Savn.

[2.] du bør ikke klage! selv Naturen føler Savn; trøst dig, hvis du har
tilbage kun et Billed, kun et Billed og et Navn.

J. L Heiberg.Nr. 7. Af: Aly og Gulhyndy.

1. Ton, søde Strenger! tolk med eders Klang, hvad ej min Sang formaar
at ytre for min Skabers Trone; kling huldeLyd, et Ekko af min Røst, og
smelt mit Bryst, og understøt min Andagt med din Trone.

2. Tolk, som i Træet i den dunkle Dal En Nattergal Din Kærlighed, mens
al Naturen sover. Lad risle som i Aftensolens Blod Den klare Flod, Med
sød vemodig Svulmen dine Vover!

3. Hvad intet Sprog at tolke var istand, Du toke kan; Forstaaet saavidt
som Himlens Bue hvælver. Naar Læben bæver og det fulde Bryst Er Ordet
tyst; Men Strengen toner saligt, naar den skælver.

A. Oehlenschlæger.Nr. 8. Børnenes Julesang.

1. Julen har bragt velsignet Bud, nu glædes gamle og unge. Hvad Englene
sang i Verden ud, nu alle smaa Børn skal sjunge. Grenen fra LivetsTræ
staar skønt med Lys som Fugle paa Kviste Det Barn som sig gløder from
og kønt, skal aldrig den Glæde miste.

2. Glæden er Jordens Gæst i Dag Med Himmelkongen den lille. Du fattige
Spurv flyv ned fra Tag Med Duen til Julegilde! Dans, lille Barn, paa
Moders Skød! En dejlig Dag er oprunden. I Dag blev vor kære Frelser
fød, Og Paradisvejen funden.

3. Frelseren selv var Barn som vi, I Dag han laa i sin Vugge. Den Have
Guds Engle flyve i Vil Jesus for os oplukke; Himmerigs Konge blandt os
bor, Han Juleglæden os bringer, Han favner hver Barnesjæl paa Jord Og
lover os Englevinger.

B. S. Ingemann.Nr. 9. Paa Strandvejen.

1. Rullende hen ad de støvede Veje køre vi muntert og let. Træerne
strække, medens de neje, efter os Bladenes Net.Søen er spejlklar,
Vandene blaa. Stjernerne spille med Glans derpaa.

2. Kuskene smelde, Hestene springe; Mærker du, han vil forbi? Tværs
over Sporet listig vi svinge — Jeg er en Kusk med Genie! Hestene rende
Træernes Løv Skjuler os naadig For Kvalm og Støv.

3. Vinde, der lufter paa vuggende Vande, Vinde fra Sø og fra Sund!
Kommer og køler min Elskedes Pande Vifter omkring hendes Mund! Elskade!
Vinden Haster fra Sund, Kysser med Glæde Din Kind, din Mund.

H. Hertz.Nr. 10. Af: Et Eventyr i Dyrehaven.

1. Den korte Sommernat er alt forbi, og Maanen synker hisset fjernt i
Voven. Dens Straaler ej, med uvis Trylleri, os længer lede vild omkring
i Skoven.

2. Den hemmelige Troldom nu er løst Der gækkende blandt Skovens Stammer
bygger. Af Kirstens klare Kilde har vi øst Et Haab, der har forjaget
Nattens Skygger.

3. Se, hisset bryder Morgenrøde frem Og blander med vort unge Haab sin
Lue! O milde Lys! Naar vi er dragne hjem, Da bring vort Hjertes Tak til
Kildens Frue!

H. Hertz.Nr. 11. Af: En polsk Familie.

1. Hvi staar du saa ensomt, o Birketræ! paa Heden i Vinter og Vind? O,
Jomfru! Hvi vælger du Himlen til Læ? Hvi er du saa hvid om Kind?

2. Jeg aldrig hviler bag Skov og Hegn; Derfore er jeg hvid om Kind! —
Mig aldrig forfrisker den faldende Regn Paa Heden i Vinter og Vind.

3. Min Sjæl er bedrøvet, mit Haab bortveg, Derfor er jeg hvid om Kind!
— Se Maanen er dunkel og Solen er bleg Paa Heden i Vinter og Vind.

4. Ak! Jorden har drukken min Bejlers Blod, Derfor er jeg hvid om Kind!
— Tartaren har myrdet ham ved min Rod Paa Heden i Vinter og Vind

C. Hauch.Nr. 12. Modersmaalet.

1. Moders Navn er en himmelsk Lyd, saa vide som Bølgen blaaner. Moders
Røst er den spædes Fryd og glæder, naar issen graaner, sødt i Lyst
ogsødt i Nød, sødt i Liv og sødt i Død sødt i Eftermælet, sødt i
Eftermælet.

2. Modersmaal er det Kraftens Ord, Som lever i Folkemund, Som det
elskes i Syd og Nord, Saa sjunges det sødt i Lunde. Sødt i Lyst og sødt
i Nød, sødt i Liv og sødt i Død |: sødt i Eftermælet. :|

3. Modersmaal er det Rosenbaand, Som store og smaa omslynger, I det
lever kun Fædres Aand, Og deri kun Hjertet gynger. Sødt i Lyst og sødt
i Nød, sødt i Liv og sødt i Død |: sødt i Eftermælet. :|

4. Modersmaal er vort Hjertesprog, Kun løs er al fremmed Tale, Det
alene i Mund og Bog Kan vække et Folk af Dvale. Sødt i Lyst og sødt i
Nød, sødt i Liv og sødt i Død |: sødt i Eftermælet. :|

5. Yndig sejler da Skjaldens Kvad Med Bør over Tidens Bølger, Yndig
stiger af Tonebad Den Ros, som med Visen følger, Sødt i Lyst og sødt i
Nød, sødt i Liv og sødt i Død |: sødt i Eftermælet. :|

N. F. S. Grundtvig.

